ai4bharat/Pralekha huggingface dataset:
गृह मंत्रालय
ऑस्ट्रेलियात ‘नो मनी फॉर टेरर’ मंत्रिस्तरीय परिषदेसाठी केंद्रीय गृहराज्यमंत्री जी. किशन रेड्डी यांच्या नेतृत्वाखाली भारतीय प्रतिनिधी मंडळ सहभागी
(नवी दिल्ली, 7 नोव्हेंबर 2019
ऑस्ट्रेलियात मेलबर्न येथे सुरू असलेल्या ‘नो मनी फॉर टेरर’ या मंत्रिस्तरीय परिषदेत केंद्रीय गृहराज्यमंत्री जी. किशन रेड्डी यांच्या नेतृत्वाखाली पाच सदस्यीय प्रतिनिधी मंडळ सहभागी झाले आहे. पुढल्यावर्षी ‘नो मनी फॉर टेरर’ परिषदेचे यजमानपद भारत भूषवेल, अशी घोषणा रेड्डी यांनी या परिषदेत केली. काही देश दहशतवादी संघटनांना अर्थसहाय्य पुरवत असल्याबद्दल रेड्डी यांनी भारताच्या चिंता उद्घाटन सत्रात अधोरेखित केल्या. दहशतवादाला पाठिंबा देणाऱ्या आणि निधी पुरवणाऱ्यांविरोधात सामूहिक प्रयत्न करण्याचे आवाहन त्यांनी यावेळी केले. यावेळी त्यांनी ठरावामध्ये पुढील चार मुद्दे समाविष्ट करण्याचा प्रस्ताव मांडला.
- दहशतवाद हा शांतता, सुरक्षा आणि विकासाला सर्वात मोठा धोका आहे.
- संयुक्त राष्ट्रांतर्गत आंतरराष्ट्रीय दहशतवादावरील सर्वसमावेशक ठरावाला अंतिम स्वरुप देण्याला गती देण्यात यावी.
- एफएटीएफ मानकांची प्रभावीपणे अंमलबजावणी आवश्यक
- कट्टरतावादाचे अर्थसहाय्य रोखण्याबाबत चर्चा सुरू करणे.
B.Gokhale/S.Kane/P.Kor
आरोग्य आणि कुटुंब कल्याण मंत्रालय
कोविड-19 वर मात करण्यासाठीच्या सज्जतेचा आढावा घेण्यासाठी डॉ. हर्ष वर्धन यांनी आज एलएनजेपी रुग्णालयाला दिली भेट
कोविड-19 रुग्णालय म्हणून एलएनजेपी समर्पित आणि कार्यरत
नवी दिल्ली, 4 एप्रिल 2020
कोविड-19 वर मात करण्यासाठीच्या सज्जतेचा आढावा घेण्यासाठी केंद्रीय आरोग्य आणि कुटुंब कल्याण मंत्री डॉ. हर्षवर्धन यांनी आज लोक नारायण जयप्रकाश रुग्णालयाला भेट दिली.
केंद्रीय मंत्र्यांनी फिव्हर  वॉर्ड, नवीन शस्त्रक्रिया वॉर्ड, आहारयोजना  विभाग. विशेष वॉर्ड, कोरोना स्क्रीनिंग केंद्र, कोरोना केअर युनिट आणि अति दक्षता विभागाला भेट दिली. रुग्णालयाचे विविध वॉर्ड आणि परिसराची सखोल पाहणी केल्यानंतर आरोग्य मंत्र्यांनी कामकाजाबद्दल समाधान व्यक्त केले व विभागांच्या कामाची प्रशंसा केली तसेच आणि तेथे नियुक्त असलेल्या आरोग्य कर्मचाऱ्यांच्या समर्पण आणि परिश्रमाचे कौतुक केले. “अशावेळी तुम्ही केलेल्या सेवेसाठी देश तुमचा आभारी आहे”, असं ते म्हणाले. रुग्णालयात संक्रमण नियंत्रणाच्या योग्य शिष्टाचाराचे पालन केल्याबद्दल आरोग्यमंत्र्यांनी त्यांना प्रोत्साहन दिले. अलगीकरणासाठी आवश्यक असणाऱ्या खाटांची आवश्यकता लक्षात घेऊन डॉ. हर्ष वर्धन यांनी सांगितले की, एलएनजेपी रुग्णालय पुरेसे अलगाव वॉर्ड्स आणि खाटा असलेले समर्पित कोविड-19 रुग्णालय म्हणून काम करेल.
डॉ. हर्ष वर्धन यांनी सांगितले की, सरकारने कोविड-19 रुग्णांसाठी एलएनजेपी रुग्णालयात 1500 आणि जी. बी. पंत रुग्णालयात 500 खाटांची सोय केली आहे. या वॉर्डमध्ये काम करणारे डॉक्टर्स आणि आरोग्य कर्मचाऱ्यांचे वाहतुकीचे प्रश्न सोडवण्यासाठी आणि त्यांच्या कुटुंबियांना याचा त्रास होऊ नये म्हणून रुग्णालयाच्या आवारातच परिचारिका वसतीगृहा मध्ये आणि जवळपासच्या हॉटेलमध्ये त्यांची राहण्याची सोय करण्यात आली आहे. रुग्णालयात उपचार घेणाऱ्या रुग्णासाठी टेली-मेडिसिन/ टेली- सल्ला मसलत यंत्रणा बसवण्याची सूचना देखील त्यांनी केली. असाच सेटअप एम्स, नवी दिल्ली येथे सुरु करण्यात आला आहे.
पीपीईएस, एन 95 मास्क आणि व्हेंटिलेटरच्या उपलब्धतेबद्दल आरोग्य मंत्री म्हणाले की, “भविष्यात आवशक्यता भासल्यास देशाची वाढती गरज भागविण्यासाठी आम्ही पुरेशा प्रमाणात या गोष्टींची मागणी केली आहे.”
डॉक्टर आणि आरोग्य कर्मचार्यांना त्रास देण्याच्या मुद्द्यावर त्यांनी सांगितले की गृह मंत्रालयाने अशा घटनांची दखल घेतली असून अधिकाऱ्यांना राष्ट्रीय सुरक्षा कायद्यांतर्गत कठोर कारवाई करण्याचा सल्ला दिला आहे. तसेच त्यांनी सामान्य नागरिक आणि रुग्णाच्या कुटुंबातील सदस्यांना, कोरोना बाधित रुग्णांवर उपचार करणाऱ्या डॉक्टर आणि आरोग्य कर्मचाऱ्यांवर हल्ला करू नये असे आवाहन केले आहे.
त्यांनी लोकांना देशातील कोविड-19 चा प्रसार रोखण्यासाठी आणि त्यासाठी आवश्यक असलेल्या सूचनांचे आणि सामाजिक अंतर राखण्याच्या मार्गदर्शक तत्वांचे पालन करण्याची विनंती केली.
B.Gokhale/ S.Mhatre/D.Rane
(Visitor Counter : 137
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेशांमधील कोविड - 19 प्रतिबंधक लसीच्या मात्रांच्या उपलब्धते विषयी अद्ययावत माहिती
कोविड प्रतिबंधक लसीच्या 171 कोटी 76 लाखाहून अधिक मात्रा राज्ये आणि केंद्रशासित प्रदेशांना पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 11 कोटी 41 लाखाहून अधिक मात्रा अजूनही शिल्लक आणि पुढील काळातील वापरासाठी उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून, केंद्र सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,71,76,39,430
|
|
BALANCE AVAILABLE
|
|
11,41,57,231
भारत सरकारने आतापर्यंत खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 171 कोटी 76 लाखहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 11 कोटी 41 लाखाहून अधिक  मात्रा आगामी काळात लसीकरण करण्यासाठी अजूनही शिल्लक आहेत.
संरक्षण मंत्रालय
‘विज्ञान सर्वत्र पूजयते’ मध्ये डीआरडीओचा सहभाग, देशभरातील 16 शहरांमध्ये प्रदर्शनांचे आयोजन
नवी दिल्ली, 22 फेब्रुवारी 2022
संरक्षण संशोधन आणि विकास संस्था  भारताच्या स्वातंत्र्याच्या 75व्या वर्षाच्या निमित्ताने देशभरात आयोजित स्वातंत्र्याचा अमृत महोत्सवा अंतर्गत ‘विज्ञान सर्वत्र पूज्यते’ मध्ये सहभागी होत आहे, ‘विज्ञान सर्वत्र पूज्यते’ हा 22-28 फेब्रुवारी 2022 या कालावधीत देशाच्या प्रत्येक भागातील विज्ञान, तंत्रज्ञान आणि नवकल्पना प्रदर्शित करणारा देशव्यापी कार्यक्रम आहे.
डीआरडीओ, देशभरातील 16 शहरांमध्ये ‘अमृत महोत्सव विज्ञान प्रदर्शन: पथदर्शी आरखडा 2047’ या संकल्पनेवर प्रदर्शने आयोजित करत आहे. डीआरडीओद्वारे ज्या शहरांमध्ये ही भव्य विज्ञान आणि तंत्रज्ञान प्रदर्शने आयोजित केली जात आहेत ती पुढीलप्रमाणे : आग्रा, अल्मोरा, बेंगळुरू, भुवनेश्वर, चंदीगड, चेन्नई, डेहराडून, दिल्ली, हैदराबाद, जोधपूर, लेह, मुंबई, म्हैसूर, पुणे, तेजपूर, एरनाकुलम, विजयवाडा आणि विशाखापट्टणम . 'महोत्सवा'मध्ये डीआरडीओचा सहभाग ही संशोधन आणि विकास संस्थांद्वारे केले जाणारे काम आणि 2047 च्या दिशेने वाटचाल करताना कल्पना आणि तंत्रज्ञानाचे प्रयत्न प्रदर्शित करण्याची संधी आहे.
विविध तंत्रज्ञानाशी संबंधित डीआरडीओची विविध उत्पादने यावेळी प्रदर्शित होणार आहेत. यामध्ये नाग, मॅन पोर्टेबल अँटी-टँक गाईडेड मिसाईल , आकाश, ब्रह्मोस, अस्त्र, प्रलय, मिशन शक्ती, आर्मर्ड इंजिनियर रिकॉनिसन्स व्हेईकल , मारीच, थ्री डी सेंट्रल एक्विझिशन रडार , इलेक्ट्रॉनिक युद्ध प्रणाली , ब्रिज लेयर टँक , इत्यादी. प्रदर्शित केले जाणारे तंत्रज्ञान म्हणजे रेट्रोमोटर, बूस्टर मोटर, कंपोझिट रॉकेट मोटर केसिंग, ड्रॉप टँक, ब्रेक डिस्क इ. यांचा यात समावेश आहे.
देशभरातील विविध केंद्रांवर विज्ञान आणि तंत्रज्ञानातील विभिन्न घडामोडींवर प्रख्यात शास्त्रज्ञांच्या व्याख्यानांनी देखील हा सप्ताह साजरा केला जाईल. डीआरडीओचे शास्त्रज्ञ देशभरातील 33 केंद्रांवर 11 वेगवेगळ्या भारतीय भाषांमध्ये विविध संकल्पना आणि विषयांवर व्याख्याने देत आहेत.
‘अमृत महोत्सव विज्ञान’ अर्थात ‘विज्ञान सर्वत्र पूज्यते’ संरक्षण, अवकाश, आरोग्य, कृषी, खगोलशास्त्र आणि इतर क्षेत्रातील समस्यांवर उपाय शोधण्यात मदत करणारा आपला वैज्ञानिक वारसा आणि तंत्रज्ञानाची ताकद प्रदर्शित करेल.S.Patil/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
मंत्रिमंडळ
शाश्वत नागरी विकासाच्या क्षेत्रात सहकार्याबाबत भारत आणि मालदीव यांच्यातील सामंजस्य कराराला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला गृहनिर्माण व शहरी कामकाज मंत्रालय, आणि मालदीवच्या राष्ट्रीय नियोजन, गृहनिर्माण व पायाभूत सुविधा मंत्रालय दरम्यान शाश्वत नागरी विकास क्षेत्रात सहकार्यासाठी झालेल्या सामंजस्य कराराची माहिती देण्यात आली. फेब्रुवारी 2021 मध्ये या सामंजस्य करारावर स्वाक्षऱ्या झाल्या.
सामंजस्य कराराच्या चौकटी अंतर्गत सहकार्यासंबंधी कार्यक्रमांची रणनीती आखणे आणि त्यांची अंमलबजावणी करण्यासाठी संयुक्त कृती गट स्थापन केला जाईल. या संयुक्त कृती गटाची वर्षातून एकदा मालदीव आणि भारतात.बैठक होईल.
लाभ :
या सामंजस्य करारामुळे उभय देशांमधील शाश्वत नागरी विकासाच्या क्षेत्रात दृढ, सखोल व दीर्घकालीन द्विपक्षीय सहकार्याला प्रोत्साहन मिळेल. शहर नियोजन, स्मार्ट शहरे विकास, घनकचरा व्यवस्थापन, परवडणारी घरे, शहरी हरित गतिशीलता, नागरी वेगवान वाहतूक , स्मार्ट शहरे विकास यासह शाश्वत नगर विकासाच्या क्षेत्रात रोजगार निर्मिती होईल, अशी शक्यता आहे.
तपशीलः
करार करणार्या दोन्ही पक्षांनी स्वाक्षरी केल्याच्या तारखेपासून म्हणजेच 20 फेब्रुवारी 2021 पासून सामंजस्य करार अंमलात आला आहे आणि तो अनिश्चित काळासाठी लागू राहील.
शहर नियोजन, स्मार्ट शहरे विकास, घनकचरा व्यवस्थापन, परवडणारी घरे, शहरी हरित गतिशीलता, शहरी वाहतूक , स्मार्ट शहरे विकास यासह शाश्वत शहर विकासाच्या क्षेत्रात भारत-मालदीवमधील तांत्रिक सहकार्य सुलभ आणि बळकट करणे ही या सामंजस्य कराराची उद्दीष्टे आहेत.
कृषी मंत्रालय
कृषी आणि शेतकरी कल्याण विषयक संसदीय सल्लागार समितीच्या बैठकीचे आयोजन
किसान क्रेडिट कार्ड योजनेच्या चांगल्या अंमलबजावणीसाठी समितीने केली चर्चा
नवी दिल्ली, 24 मार्च 2022
दिनांक 23 मार्च, 2022 रोजी कृषी आणि शेतकरी कल्याणावरील संसदीय सल्लागार समितीची बैठक झाली. त्यात किसान क्रेडिट कार्ड योजनेच्या सुधारणेसाठी आणि चांगल्या अंमलबजावणीसाठी समितीने विविध पैलूंवर चर्चा केली.
समितीला संबोधित करताना, केंद्रीय कृषी आणि शेतकरी कल्याण मंत्री नरेंद्र सिंह तोमर म्हणाले की सरकार उर्वरित सर्व लाभार्थ्यांना पीएम किसान योजनेचा लाभ मिळावा म्हणून शेतकऱ्यांना किसान क्रेडिट कार्ड वितरित करण्यासाठी मोहीम राबवत आहे. ते म्हणाले की, प्रक्रिया शुल्क, तपासणी शुल्क, खातेवही, फोलिओ शुल्क यासारख्या अल्पमुदतीच्या कर्जावरील 3 लाख रुपयांपर्यंतचे सर्व प्रशासकीय शुल्क माफ करण्यात आले आहे जेणेकरून जास्तीत जास्त शेतकऱ्यांना व्याज सवलत योजनेद्वारे स्वस्त दरात कर्ज मिळू शकेल.
मंत्र्यांनी समिती सदस्यांना असेही सांगितले की किसान क्रेडिट कार्डसाठी अर्ज सुलभ करण्यात आला आहे आणि संपूर्ण अर्ज प्राप्त झाल्यापासून 14 दिवसांच्या आत किसान क्रेडिट कार्ड जारी करण्याचे निर्देश बँकांना देण्यात आले आहेत. शेतकऱ्यांना सवलतीच्या कर्जाची उपलब्धता करण्याच्या दिशेने बँका आणि इतर हितधारकांनी केलेल्या सातत्यपूर्ण आणि एकत्रित प्रयत्नांच्या परिणामी, 4 मार्च 2022 पर्यंत 3.22 लाख कोटी रुपयांच्या मंजूर पत मर्यादेत सुमारे 2.94 कोटी शेतकऱ्यांना किसान क्रेडिट कार्ड योजनेंतर्गत लाभ देऊन मैलाचा टप्पा गाठला आहे असेही मंत्र्यांनी सांगितले.
समिती सदस्यांनी आपल्या समस्या मांडल्या व योजनेत आणखी सुधारणा करण्यास सुचवले. तोमर यांनी समिती सदस्यांचे त्यांच्या बहुमूल्य सूचनांबद्दल आभार मानले आणि त्यांना आश्वासन दिले की मंत्रालय प्रत्येक सूचनेकडे लक्ष देईल आणि शेतकऱ्यांच्या भल्यासाठी अनुकूल उपाय काढेल. सदस्यांना त्यांच्या संबंधित मतदारसंघातील शेतकरी समुदायामध्ये किसान क्रेडिट कार्ड विषयी जागरूकता निर्माण करण्यासाठी प्रयत्न करण्याची विनंती त्यांनी केली.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
पंतप्रधान कार्यालय
व्हिएन्नामधील दहशतवादी हल्ल्यांचा पंतप्रधानांनी केला निषेध
नवी दिल्ली, 3 नोव्हेंबर 2020
पंतप्रधान, नरेंद्र मोदी यांनी व्हिएन्नामधील भयानक दहशतवादी हल्ल्यांचा निषेध केला आहे.
पंतप्रधान म्हणाले, “व्हिएन्नामधील भयानक दहशतवादी हल्ल्यांमुळे तीव्र धक्का बसला आहे आणि याबद्दल दुःख व्यक्त करतो. या दुःखद काळात भारत ऑस्ट्रियाच्या मागे खंबीर उभा आहे. माझ्या सहवेदना पीडित आणि त्यांच्या कुटुंब समवेत आहेत.”U.Ujgare/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अल्पसंख्यांक मंत्रालय
अल्पसंख्यांक मंत्रालयाद्वारे अल्पसंख्यांक महिलांसाठी नेतृत्व विकासासाठी नयी रोशनी योजना
नवी दिल्ली, 21 मार्च 2022
अल्पसंख्यांक महिलांना ज्ञान, साधने आणि आणि नेतृत्व करता यावे यासाठी प्रशिक्षण उपलब्ध करून त्यांचे सक्षमीकरण करणे आणि त्यांचा आत्मविश्वास वाढवणे हे नयी रोशनी या योजनेचे उद्दिष्ट आहे. हा उपक्रम म्हणजे 18 वर्षे ते 65 वयोगटातील अल्पसंख्याक महिलांसाठी सहा दिवसांचा अनिवासी / पाच दिवस निवासी प्रशिक्षण कार्यक्रम आहे. महिलांसाठी असलेल्या या प्रशिक्षण उपक्रमात आरोग्य आणि स्वच्छता, महिलांचे कायदेशीर अधिकार, आर्थिक साक्षरता, डिजिटल साक्षरता, स्वच्छ भारत, जीवन कौशल्य आणि सामाजिक आणि वर्तनात्मक बदलांसाठी उपयुक्त माहिती दिली जाते.या कार्यक्रमांशी संबंधित प्रशिक्षण,कार्यक्रम अंमलबजावणी संस्था/ गैर सरकारी संस्था यांच्याद्वारे दिले जाते,ज्या सर्व लाभार्थींना प्रशिक्षण संपल्यावर देखील
12 महिन्यांच्या कालावधीपर्यंत आपल्या पायावर उभे राहण्यासाठी सर्व प्रकारची मदत करतात
अल्पसंख्याक महिलांच्या नेतृत्व विकासासाठी असलेल्या नयी रोशनी या योजनेअंतर्गत 2014-15 2020-21 याकाळात 94.00 कोटी रुपयांचा निधी मंजूर करण्यात आला असून त्यापैकी आणि रु.85.83 कोटी रुपये देण्यात आले आहेत.
अल्पसंख्याक स्त्रियांच्या नेतृत्व विकास- नई रोशनी या योजनेची अंमलबजावणी करणाऱ्या स्वयंसेवी संस्थांना दिल्या गेलेल्या निधीचे राज्यवार वितरण पुढील सारणीत दिले आहे.
निवडलेल्या स्वयंसेवी संस्थांची निवड ही उत्तम प्रकारे पारख करून केली जात असून निवड झालेल्या स्वयंसेवी संस्था या उच्च ध्येयाने प्रेरित झालेल्या, स्त्रियांच्या कल्याणासाठी समर्पित आणि वचनबद्ध असल्याचे सुनिश्चित करण्यात आले आहे. योजनेसाठी निवड झालेल्या स्वयंसेवी संस्थेकडे नोंदणीकृत कार्यालय असले पाहिजे आणि केवळ महिलांच्या विकासासाठी असा किमान एक तरी प्रकल्प त्यांनी हाती घेतलेला असावा. प्रकल्प अंमलबजावणी करणाऱ्या पीआयए / एनजीओज कडे अनिवार्य पात्रता आणि आवश्यक सुविधा असणे अर्ज करण्यासाठी आवश्यक आहे. अशा सर्व स्वयंसेवी संस्थांचा मंत्रालयाच्या मंजुरी समितीने विचार केला आहे.
योजनेशी संबंधित इतर तपशीलवार माहिती पुढील संकेतस्थळावरउपलब्ध आहे.
http://nairoshni-moma.gov.in
|
|
States/Union Territories
|
|
Number of NGOs
|
|
Andhra Pradesh
|
|
9
|
|
Arunachal Pradesh
|
|
2
|
|
Assam
|
|
29
|
|
Bihar
|
|
12
|
|
Delhi
|
|
9
|
|
Gujarat
|
|
2
|
|
Haryana
|
|
7
|
|
Himachal Pradesh
|
|
1
|
|
Jammu and Kashmir
|
|
13
|
|
Jharkhand
|
|
9
|
|
Karnataka
|
|
13
|
|
Kerala
|
|
4
|
|
Madhya Pradesh
|
|
76
|
|
Maharashtra
|
|
14
|
|
Meghalaya
|
|
1
|
|
Nagaland
|
|
3
|
|
Orissa
|
|
6
|
|
Punjab
|
|
11
|
|
Rajasthan
|
|
23
|
|
Sikkim
|
|
1
|
|
Tamil Nadu
|
|
10
|
|
Uttar Pradesh
|
|
318
|
|
Uttarakhand
|
|
15
|
|
West Bengal
|
|
14
|
|
Chhattisgarh
|
|
4
|
|
Telangana
|
|
3
|
|
Total
|
|
609
ही माहिती केंद्रीय अल्पसंख्याक मंत्री श्री.मुख्तार अब्बास नक्वी यांनी राज्यसभेत लेखी उत्तराद्वारे दिली.
S.Patil/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
संरक्षण मंत्रालय
हिंदुस्तान एरॉनॉटिक्स लिमिटेड 
नवी दिल्ली, 24 मार्च 2021
HAL अर्थात हिंदुस्तान एरॉनॉटिक्स लिमिटेडने गेल्या 10 वर्षांत केलेल्या व्यापाराचे तपशील खाली दिले आहेत:-

|
|
Particulars
|
|
2010-11
|
|
2011-12
|
|
2012-13
|
|
2013-14
|
|
2014-15
|
|
2015-16
|
|
2016-17
|
|
2017-18
|
|
2018-19
|
|
2019-20
|
|
Revenue from Operations
|
|
13124
|
|
14211
|
|
14328
|
|
15135
|
|
15730
|
|
16758
|
|
17950
|
|
18519
|
|
20008
|
|
21438
|
|
Profit before tax
|
|
2839
|
|
3328
|
|
3497
|
|
3578
|
|
3172
|
|
3207
|
|
3583
|
|
3240
|
|
3742
|
|
3928
HAL तर्फे निर्मित संरक्षण सामग्रीची यादी खाली दिली आहे:-
- लढाऊ विमाने:
- सूखोई -30एम के आय
- हलक्या वजनाची लढाऊ विमाने LCA
- मिग -21 / बायसन
- जग्वार
- प्रशिक्षणासाठी वापरली जाणारी विमाने:
- वाहतुकीसाठी वापरली जाणारी विमाने :
- हेलिकॉप्टर्स:
- हलक्या वजनाचे आधुनिक हेलिकॉप्टर 
- चेतक
- चित्ता
- चितळ
HAL ही कंपनी विमाने आणि हेलिकॉप्टर यांना लागणारी इंजिने, संपर्काची साधने, दिशादर्शक साधने, प्रदर्शन यंत्रणा, जलचलित प्रणाली, विजेची उपकरणे इत्यादींची देखील निर्मिती करते.
भारतीय संरक्षण सेवांच्या वापरात असलेल्या एकूण हवाई ताफ्यापैकी सुमारे 61% विमाने अथवा हेलिकॉप्टर्सचा पुरवठा HAL कडून झाला आहे तसेच संरक्षण दलांच्या एकूण हवाई ताफ्यापैकी 75% विमाने आणि हेलिकॉप्टर्सना लागणारी सर्व तंत्रज्ञान विषयक पाठबळ HALकडून दिले जात आहे.
केंद्रीय संरक्षण राज्यमंत्री श्रीपाद नाईक यांनी आज लिखित उत्तराद्वारे लोकसभा सदस्यांना ही माहिती दिली.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 66
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 188.65 cr vaccine doses have been administered so far under Nationwide Vaccination Drive
- India's Active caseload currently stands at 17,801
- Active cases stand at 0.04%
- Recovery Rate currently at 98.74%
- 2,496 recoveries in the last 24 hours increases Total Recoveries to
- 4,25,30,622
- 3,377 new cases recorded in the last 24 hours
- Daily positivity rate 
- Weekly Positivity Rate 
- 83.69 cr Total Tests conducted so far; 4,73,635 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 29 एप्रिल 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार, भारताच्या कोविड प्रतिबंधक लसीकरण मोहिमेमध्ये देण्यात आलेल्या लसीच्या मात्रांच्या संख्येने 188 कोटी 65 लाख  मात्रांचा टप्पा पार केला आहे. देशभरामध्ये 2,32,59,791 सत्रांच्या माध्यमातून हे उद्दिष्ट साध्य करण्यात आले. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2 कोटी 82लाखांपेक्षा अधिक  किशोरवयीन बालकांना लसीची पहिली मात्रा देण्यात आली आहे.त्याचप्रमाणे कालपासून म्हणजेच 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतात उपचाराधीन रुग्णांची संख्या 17,801 इतकी आहे. हे प्रमाण भारतात आतापर्यंत आढळलेल्या एकूण कोरोना रुग्णांच्या 0.04% इतके आहे. गेल्या 24 तासांत भारतातील कोरोनामुक्तीचा दर 98.74 % इतका आहे. 2,496 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,25,30,622 झाली आहे.
गेल्या 24 तासात 3,377 नव्या कोरोना रुग्णांची नोंद झाली.
गेल्या 24 तासांमध्ये कोविड संसर्ग तपासण्यासाठी एकूण 4,73,635 चाचण्या करण्यात आल्या. आत्तापर्यंत भारतामध्ये एकूण 83.69 कोटींपेक्षा जास्त  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 0.63% आहे आणि दैनंदिन पॉझिटीव्हिटी दर देखील 0.71% इतका नोंदला गेला आहे.
इतर अपडेट्स :
महत्त्वाचे ट्विट्सS.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 49
उपराष्ट्रपती कार्यालय
उपराष्ट्रपतींनी केंद्राला हैद्राबादमधे लस चाचणी आणि प्रमाणपत्र प्रयोगशाळा स्थापन करण्याबाबत विचार करण्यास सांगितले
उपराष्ट्रपती एम.व्यंकय्या नायडू यांनी केंद्रीय आरोग्यमंत्री डॉ. हर्षवर्धन यांच्याशी संभाषण करून तेलंगणा सरकारने हैदराबाद येथील जीनोम व्हॅली लस चाचणी आणि प्रमाणपत्र प्रयोगशाळा सुरू करण्याच्या विनंतीवर विचार करण्याचे आवाहन केले.
तेलंगणाचे माहिती आणि तंत्रज्ञान मंत्री. के.टी.रामाराव यांनी केंद्रीय आरोग्यमंत्र्यांना केलेल्या या संदर्भात केलेल्या विनंतीचा उल्लेख उपराष्ट्रपतींनी नायडू यांनी यावेळी केला. राव यांनी केंद्रीय आरोग्यमंत्र्यांना पाठविलेल्या पत्रात असे निदर्शनास आणून दिले की, हैद्राबाद दरवर्षी सहा अब्जपेक्षा अधिक डोस तयार करत असून जागतिक लस उत्पादनात एक तृतियांश योगदान देत आहे.
डॉ. हर्षवर्धन यांनी उपराष्ट्रपतींना आश्वासन दिले की ते सर्व बाजूंनी या विनंतीचे परीक्षण करतील. त्यांनी उपराष्ट्रपतींना अशी माहिती दिली, की जगभरात सात लसचाचणी आणि प्रमाणपत्र प्रयोगशाळा होत्या, ज्यात हिमाचल प्रदेशातील कसौली येथील एक आहे आणि अशा प्रकारच्या सुविधेसाठी आंतरराष्ट्रीय संस्थेकडून मान्यता मिळवावी लागते.
संरक्षण मंत्रालय
राष्ट्राच्या 35 वर्षांच्या गौरवशाली सेवेनंतर 'आयएनएस सिंधुध्वज' सेवामुक्त
नवी दिल्ली, 17 जुलै 2022
भारतीय नौदलात 35 वर्ष गौरवशाली सेवा बजावण्याऱ्या आयएनएस सिंधुध्वज पाणबुडीला शनिवारी, 16 जुलै 2022 रोजी सेवेतून निरोप देण्यात आला. पूर्व नौदल कमांडचे ध्वजाधिकारी कमांडिंग इन चीफ व्हाईस ऍडमिरल बिस्वजित दासगुप्ता या कार्यक्रमासाठी प्रमुख पाहुणे म्हणून उपस्थित होते. तसेच कमाडोर  एस पी सिंह यांच्यासह 15 माजी कमांडिंग अधिकारी, कमिशनिंग सीओ आणि 26 कमिशनिंग क्रू आणि मान्यवर या निरोप समारंभाला उपस्थित होते.
या पाणबुडीच्या अग्रभागी करड्या रंगाचा नर्स शार्क दर्शवण्यात आला आहे. नावाचा अर्थ समुद्रातील ध्वजवाहक किंवा अग्रणी असा आहे. नावाप्रमाणेच सिंधुध्वज ही स्वदेशीकरणातील अग्रणी होती. रशियन बनावटीच्या सिंधुघोष श्रेणीतील पाणबुड्यांमध्ये आत्मनिर्भरता साध्य करण्याच्या दिशेने भारतीय नौदलाने केलेल्या प्रयत्नांचे द्योतक सिंधुध्वज होती. स्वदेशी सोनार युएसएचयुएसचे कार्यान्वयन, स्वदेशी उपग्रह संवाद व्यवस्था रुक्मणी आणि एमएसएस जडत्वीय दिशादर्शन प्रणाली आणि पाणसुरूंगांमुळे लागणाऱ्या आगीवर नियंत्रण मिळवण्याची स्वदेशी यंत्रणा यासारख्या अनेक बाबींची प्रथम मानकरी सिंधुध्वज ठरली.
खोल समुद्रातील सुटकेसाठीचे जहाज सोबत असलेल्या या पाणबुडीने कार्मिक स्थानांतरण कार्यही यशस्वीरित्या पार पडले. अभिनवतेसाठी असलेला सीएनएस फिरता चषक पंतप्रधान नरेंद्र मोदी यांच्या हस्ते या पाणबुडीला प्राप्त झाला असून हा मान पटकावणारी ती एकमेव पाणबुडी आहे.
पारंपारिक पद्धतीने सूर्यास्ताच्या वेळी निरोप समारंभ झाला. 35 वर्षांच्या गौरवशाली सेवेनंतर पाणबुडीला सेवेतून मुक्त करण्यासाठी संबंधित ध्वज खाली उतरवण्यात आला त्यावेळी ढगाळ आकाशाने निरोप समारंभाची गंभीरता अधिकच वाढवली.N.Chitale/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 216
जलसंपदा, नदी विकास आणि गंगा पुनरुत्थान मंत्रालय
नमामी गंगे प्रकल्पांतर्गत सुरु असलेले सर्व प्रकल्प 13 महिन्यात पूर्ण होणार – नितीन गडकरी
नवी दिल्ली, 27 फेब्रुवारी 2019
नमामी गंगे प्रकल्पांतर्गत सुरु असलेले सर्व प्रकल्प मार्च 2020 पर्यंत पूर्ण होईल, असे आश्वासन केंद्रीय जलसंसाधन, नद्या विकास आणि गंगा पुनरुज्जीवन मंत्री नितीन गडकरी यांनी दिले आहे. स्वच्छ गंगा अभियाना अंतर्गत नवी दिल्लीत आयोजित कार्यक्रमात ते आज बोलत होते. गंगा नदीच्या स्वच्छ आणि खळाळत्या प्रवाहासाठीचे पंतप्रधानांचे स्वप्न पूर्ण करण्यासाठी आपण कठोर परिश्रम घेत असल्याचे ते म्हणाले. गेल्या साडेचार वर्षात गंगा नदीशी संबंधित कामांसाठी 27,000 कोटी रुपये मंजूर करण्यात आले आहेत, तर याआधीचा 50 वर्षात केवळ 4000 कोटी रुपये मंजूर झाले होते, याकडे त्यांनी लक्ष वेधले. आतापर्यंत 276 प्रकल्प मंजूर झाले असून, त्यापैकी 82 प्रकल्प पूर्ण झाले आहेत. गंगा नदीच्या 40 उपनद्यांवरही काम सुरु झाले आहे. 145 पैकी 70 घाटाचे काम पूर्ण झाले आहे आणि 53 मुक्ती धामसाठीचे काम पूर्णत्वाला जात असल्याची माहिती त्यांनी दिली.
स्वच्छ गंगा अभियानाला सरकारने सुरुवातीपासूनच प्राधान्य दिल्याचे केंद्रीय वित्तमंत्री अरुण जेटली यांनी या कार्यक्रमात बोलताना सांगितले.
तर गंगा नदी स्वच्छ करण्यासाठी आपले मंत्रालय सर्वतोपरी मदत करेल, असे आश्वासन पेट्रोलियम मंत्री धर्मेंद्र प्रधान यांनी यावेळी दिले.
N.Sapre/N.Chitale/D. Rane
(Visitor Counter : 178